Hugbúnaðargalli veldur því að farsímasendar sem settir voru upp í Fljótsdal nýtast ekki notendum allra símafyrirtækja. Sveitarstjóri í Fljótsdal segir einnig dæmi um að símafyrirtæki þiggi ekki aðgang að sendum annarra fyrirtækja og þetta geti bitnað á öryggi fólks.
Landsmenn lenda stundum í því að ná litlu sem engu símasambandi á meðan næsti maður er með blússandi tengingu. Í því sambandi skiptir máli hjá hvaða símafyrirtæki menn eru og hvernig farsíminn er stilltur. Þetta hefur valdið vandræðum í Fljótsdal þar sem settir voru upp sendar bæði í Norðurdal og Suðurdal til að tryggja öryggi. Helgi Gíslason sveitarstjóri segir að sendarnir nýtist ekki sem skyldi.
Það er búið að setja upp þrjá senda hérna í Fljótsdalnum. Einn í Végarði og svo einn innst í sitthvorum dalnum. Síminn á þessa senda í Suður- og Norðurdal. Það er gert í samráði við Neyðarlínuna og þá er þeim skylt að veita öðrum símafyrirtækjum aðgang að þeim sendum. Og það virkar ef að menn hafa vit á því að slökkva á roaming takkanum á símanum hjá sér. Sem menn hafa yfirleitt ekki. Og þá virkar þetta ekki fyrir Vodafone og Nova. Þannig að þetta er bara einhver hugmunaðargalli. Síðan setti Nova upp sendi hérna í Végarði. Þann sendi nota Vodafone símarninr og Nova. Símanumm er boðinn frír aðgangur að því en þeir þiggja ekki boðið.
Þó að Fljótsdælingar séu ekki margir snertir þetta líka öryggi ferðamanna. Í Fljótsdal er Hengifoss; einn vinsælasti ferðamannastaður Austurlands.
Þó að við íbúarnir séum ekki nema hundrað þá koma hér 100-200 þúsund gestir á hverju einasta ári. Og þetta er bara alvarlegt öryggismál.